paragraph_text: Otok Juan de Nova (francuski: Île Juan de Nova ili Île Juan da Nova) je tropski otok u Raspršenim otocima u Mozambičkom kanalu, površine 4.4 km². Dobio je ime po portugalskom moreplovcu João da Nova, koji ga je otkrio. Na otoku ne postoji ni jedna luka, ali postoji sidrište na sjeveroistoku otoka. Na otoku postoji zrakoplovna pista, dugačka 1.300 metara, kao i stara željeznička pruga koja se koristila za prijevoz guana, danas više nije u upotrebi.